gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9429, del 16-09-2022 (2022/8309)

RESOLUCIÓ de 2 de setembre del 2022, del rector de la Universitat Politècnica de València, per la qual s'ordena la publicació de la modificació parcial de la relació de llocs de treball del personal d'administració i serveis
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9429

Data del DOGV
:   16-09-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/8309


Data del document
:   02-09-2022

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * concurs administratiu

RESOLUCIÓ de 2 de setembre del 2022, del rector de la Universitat Politècnica de València, per la qual s'ordena la publicació de la modificació parcial de la relació de llocs de treball del personal d'administració i serveis [2022/8309]  
En compliment del que es disposa en els articles 47 i concordants de la Llei 4/2021, de 16 d'abril, de la Generalitat, de la funció pública valenciana, i 125 dels Estatuts d'aquesta Universitat; amb la negociació prèvia en la taula delegada de negociació del personal d'administració i serveis i del personal d'investigació; aprovat per la Comissió Econòmica i de Recursos Humans, com també per l'acord del Consell de Govern de data 21 de juliol del 2022 i del Consell Social de data 26 de juliol del 2022, es va acordar la modificació parcial de la relació de llocs de treball del personal d'administració i serveis compresa en l'annex I d'aquesta resolució.  
  
Per tot això, aquest rector, fent ús de les competències que té atribuïdes per l'article 51 dels Estatuts d'aquesta universitat, resol:  
  
Primer i únic  
Ordenar la publicació de la modificació parcial de la relació de llocs de treball del personal d'administració i serveis en els termes que consten en l'annex I.  
  
Contra la present resolució, que posa fi a la via administrativa, es pot interposar potestativament un recurs de reposició, en el termini d'un mes davant el rector, o un recurs contenciós administratiu en el termini de dos mesos davant l'òrgan judicial competent; de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8 i següents de la Llei 29/1998, de 13 de juliol, reguladora de la jurisdicció contenciosa administrativa, i sense perjudici de qualsevol altre recurs que s'hi puga interposar.  
  
València, 2 de setembre de 2022.- El rector: José Esteban Capilla Romá.
Diari Oficial de la Generalitat Valenciana


Sumari del DOGV 9373, del 01-07-2022 (2022/6057)

RESOLUCIÓ de 21 de juny de 2022, de la Universitat Miguel Hernández d'Elx, per la qual és nomena catedràtic d'universitat.
--------------------------------------------------------------------------------------------------------------------------

### Dades del document

Número de DOGV
:   9373

Data del DOGV
:   01-07-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/6057


Data del document
:   21-06-2022

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

RESOLUCIÓ de 21 de juny de 2022, de la Universitat Miguel Hernández d'Elx, per la qual és nomena catedràtic d'universitat. [2022/6057]  
En virtut del concurs convocat per la Resolució de 16 de febrer de 2022 (Boletín Oficial del Estado de 23.02.2022), i de conformitat amb la proposta elevada per la comissió designada per a jutjar el concurs esmentat.  
  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i altres disposicions concordants, ha resolt nomenar José Antonio Piqueras Rodríguez, amb document nacional d'identitat número \*\*\*9455\*\*, en el cos de catedràtic d'universitat de la Universitat Miguel Hernández d'Elx, en l'àrea de coneixement de Personalitat, Avaluació i Tractament Psicològic.  
  
  
Contra el present acte, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
No obstant això, les persones interessades poden interposar un recurs de reposició davant del rector en el termini d'un mes comptador des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.   
  
Elx, 21 juny de 2022.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9368, del 23-06-2022 (2022/5733)

Informació pública de la versió final del Pla general.
------------------------------------------------------

### Dades del document

Número de DOGV
:   9368

Data del DOGV
:   23-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5733


Data del document
:   12-06-2022

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * administració local
    * pla d'urbanisme

Informació pública de la versió final del Pla general. [2022/5733]  
En relació a l'expedient que es tramita per a l'aprovació del Pla general estructural del municipi (PGE), el Ple de l'Ajuntament en sessió celebrada el 15 de juny de 2022, i a la vista de tota la documentació que conforma la versió final del RXF 6787, va adoptar el següent acord:  
  
- Comunicar als interessats que s'ha elaborat la versió final del PGE, mitjançant comunicació que es difondrà mitjançant diferents mitjans, com ara pàgines web (www.denia.es) i anunci en un diari no oficial d'àmplia difusió en el municipi.  
- Publicar anunci d'informació pública en el Diari Oficial de la Generalitat Valenciana, donant-se audiència pel termini de 20 dies, publicant-se la versió final del PGE en la pàgina web de l'Ajuntament de Dénia.  
- En aquest període, s'admetran per al seu examen i consideració, noves al·legacions referides i podran inadmetre's les que reiteren arguments i redunden en aspectes prèviament informats.  
Per tot el que s'ha exposat, s'obri un període d'exposició pública de 20 dies, a comptar des del següent al de publicació d'aquest anunci en el Diari Oficial de la Generalitat Valenciana, durant el qual podran presentar-se noves al·legacions.  
Les al·legacions podran presentar-se entre altres mitjans, a través de la seu electrònica, seguint el següent enllaç: https://oac.denia.es/es/tramits/cercador.aspx.  
L'anunci s'inserirà així mateix en el tauler d'anuncis de l'Ajuntament i en un diari no oficial d'àmplia difusió en el municipi.  
La documentació està disponible per a la seua consulta en la pàgina web de l'Ajuntament www.denia.es (urbanisme, planejament) i en el Departament d'Urbanisme situat en Ronda Muralles 42, de 09.00 a 14.00 hores, de dilluns a divendres.  
El que s'anuncia per a coneixement públic general.  
  
Dénia, 12 de juny de 2022.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 9315, del 07-04-2022 (2022/2571)

Nomenament de personal funcionari en pràctiques d'oficials de policia local.
----------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2571


Data del document
:   23-03-2022

Organisme emissor
:   Ajuntament de Chiva

Tipus de document
:   Anunci

Descriptors 

:   * Chiva

Nomenament de personal funcionari en pràctiques d'oficials de policia local. [2022/2571]  
De conformitat amb la Resolució d'Alcaldia número 2022/0459, de data 17 de març de 2022, es resol nomenar com a funcionaris en pràctiques, oficials de policia local escala d'administració especial, subescala serveis especials, classe policia local i els seus auxiliars, escala executiva, grup B, els següents aspirants que han superat el procés selectiu:  
  
  
Torn de promoció interna  
Ballester Martínez, Vicente \*\*\*8705\*\*  
Huercio Sánchez, Oscar \*\*\*5465\*\*  
Cano Pulido, Antonio \*\*\*8811\*\*  
  
  
Torn de promoció interna interadministrativa  
Morales Merlos, Raúl \*\*\*6067\*\*  
  
  
  
Disposar la presa de possessió com a funcionaris en pràctiques, oficials de policia local de l'Ajuntament de Chiva, de les persones assenyalades, per al tercer dia hàbil a comptar de l'endemà de la publicació del present edicte en el Diari Oficial de la Generalitat Valenciana.  
  
Els interessats tenen l'obligació de realitzar en l'Institut Valencià de Seguretat Pública el curs teoricopràctic amb una duració de 350 hores lectives en el moment que siga convocat.  
  
Chiva, 23 de març de 2022.- L'alcalde: Emilio Morales Gaitán.
Diari Oficial de la Generalitat Valenciana


Sumari del DOGV 9501, del 30-12-2022 (2022/12421)

Oferta d'ocupació pública corresponent a l'exercici 2022.
---------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12186


Data del document
:   20-12-2022

Organisme emissor
:   Patronat d'Educació Infantil d'Alacant

Tipus de document
:   Anunci

Descriptors 

:   * concurs administratiu
    * concurs administratiu

Oferta d'ocupació pública corresponent a l'exercici 2022. [2022/12853]  
La Presidència del Patronat d'Educació Infantil de l'Ajuntament d'Alacant ha dictat una resolució amb data 20 de desembre de 2022, els acords de la qual són literalment:  
  
«Primer. Aprovar l'oferta d'ocupació pública en el Patronat d'Educació Infantil per a l'any 2022, que es recull en l'annex d'aquesta resolució.  
Segon. Publicar l'oferta d'ocupació pública per a l'any 2022 en el butlletí oficial i comunicar els presents acords a la Direcció General de la Funció Pública del Ministeri de les Administracions Públiques.»  
  
  
ANNEX  
Oferta d'ocupació pública corresponent a l'exercici 2022  
  
PERSONAL LABORAL  
  
Nivell de titulació Denominació del lloc Nombre vacants  
Tècnic/a superior en educació infantil o mestre/a amb l'especialització d'educació infantil o titulació equivalent. Tècnic/a superior en educació infantil 2  
  
  
Cosa que es fa pública per a coneixement general.  
  
Alacant, 20 de desembre de 2022.- La presidenta delegada del Patronat: Julia M. Llopis Noheda. El secretari del Patronat: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 9369, del 27-06-2022 (2022/5936)

Extracte de la Resolució de 30 de març de 2022, de la Universitat d'Alacant, per la qual es convoquen beques per a exempció de taxes de matrícula per serveis acadèmics en la Universitat d'Alacant per a estudis de grau en el curs 2021-2022.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5936


Data del document
:   01-04-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 30 de març de 2022, de la Universitat d'Alacant, per la qual es convoquen beques per a exempció de taxes de matrícula per serveis acadèmics en la Universitat d'Alacant per a estudis de grau en el curs 2021-2022. [2022/5936]  
BDNS (identif.): 634755.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/634755)  
La present convocatòria té per objecte convocar, en règim de concurrència competitiva, les beques d'exempció de taxes de matrícula per serveis acadèmics per a l'alumnat que curse ensenyaments conduents a títols oficials de grau en la Universitat d'Alacant i els seus centres adscrits en el curs 2021-2022.  
  
Alacant, 1 d'abril de 2022.- La vicerectora d'Estudiants i Ocupabilitat: Rosario Isabel Ferrer Cascales.
Diari Oficial de la Generalitat Valenciana


Sumari del DOGV 9446, del 08-10-2022 (2022/9243)

DECRET 165/2022, de 7 d'octubre, del Consell, pel qual concedeix l'Alta Distinció de la Generalitat a Soledad Giménez Muñoz.
----------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9243


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 165/2022, de 7 d'octubre, del Consell, pel qual concedeix l'Alta Distinció de la Generalitat a Soledad Giménez Muñoz. [2022/9243]  
El Consell, mitjançant el Decret 28/1986, de 10 de març, modificat pel Decret 177/2003, de 12 de setembre, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
La cantant, autora i compositora Sole Giménez va nàixer a París i va passar la seua infantesa i adolescència a Iecla (Múrcia). L'any 1983, quan era estudiant de Belles Arts en la Universitat Sant Carles, de València, decideix formar el grup Presuntos Implicados, juntament amb el seu germà major Juan Luis i Nacho Mañó.  
L'any 2006 emprén la seua carrera musical en solitari, en la qual també es compromet per a donar veu i visibilitat a les dones creadores a través del projecte «Mujeres de música».  
Amb 21 discos i milers de concerts en els seus més de 35 anys de carrera, Sole Giménez és lletrista o compositora de cançons emblemàtiques per a diverses generacions com ara Alma de blues, Cómo hemos cambiado o Mi pequeño tesoro.  
Per això, en reconeixement a la seua sensibilitat artística per a posar veu i lletra a les emocions, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir l'Alta Distinció de la Generalitat a Soledad Giménez Muñoz.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9438, del 29-09-2022 (2022/8797)

ACORD de 16 de setembre de 2022, del Consell, d'autorització de l'increment del límit per a comprometre despesa plurianual a càrrec del capítol 6 del programa 121.60, Sistemes d'informació de la Conselleria d'Hisenda i Model Econòmic (VL 06.009/22-031).
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8797


Data del document
:   16-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de setembre de 2022, del Consell, d'autorització de l'increment del límit per a comprometre despesa plurianual a càrrec del capítol 6 del programa 121.60, Sistemes d'informació de la Conselleria d'Hisenda i Model Econòmic (VL 06.009/22-031). [2022/8797]  
En el Consell de 22 de juliol es va aprovar un increment del límit per a comprometre despesa pluriennal a càrrec del capítol 6 del programa 121.60 Sistemes d'Informació per a donar cobertura a noves contractacions, la Direcció General de Tecnologies de la Informació i les Comunicacions, en informe de data 2 de setembre de 2022 assenyala la necessitat de cobrir tant noves modificacions i pròrrogues de contractes ja en execució, com a nous contractes amb repercussió en anualitats futures.  
Per això, la Conselleria d'Hisenda i Model Econòmic, d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, i considerant la despesa ja compromesa, proposa una ampliació del límit quantitatiu per a assumir compromisos de despesa pluriennal, en l'anualitat 2023 amb càrrec al capítol 6 del programa 121.60 Sistemes d'informació.  
  
En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2023, a càrrec del capítol 6 del programa 121.60 Sistemes d'informació, d'acord amb el següent detall:  
  
Exercici Límit actual Límit modificat  
2023 23.711.330,84 94.891.889,09  
  
  
València, 16 de setembre de 2022  
  
La consellera secretària del Consell,  
AITANA MAS MAS
Diari Oficial de la Generalitat Valenciana


Sumari del DOGV 9386, del 19-07-2022 (2022/6736)

ACORD de 8 de juliol de 2022, del Consell, d'autorització de l'expedient de rescabalament ERESAR/2022/07R06/23, per obligacions contretes en 2021 i 2022.
---------------------------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6736


Data del document
:   08-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD de 8 de juliol de 2022, del Consell, d'autorització de l'expedient de rescabalament ERESAR/2022/07R06/23, per obligacions contretes en 2021 i 2022. [2022/6736]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica el Consell,  
  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament ERESAR/2022/07R06/23 com a conseqüència dels serveis prestats de promoció i difusió en la xarxa valenciana d'espais naturals protegits, del 4 de setembre de 2021 al 31 de gener de 2022, per un import de 893.659,89 - (exempt d'IVA).  
  
  
Segon  
Autoritzar la imputació al pressupost corrent del 2022, de les obligacions econòmiques generades en l'exercici 2021, per un import de 728.916,96 - (exempt d'IVA).  
  
València, 8 de juliol de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9261, del 21-01-2022 (2022/398)

Informació pública de l'actualització de tarifes de subministrament d'aigua potable i conservació de comptadors de la Llosa de Ranes per a l'any 2022.
------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/398


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable i conservació de comptadors de la Llosa de Ranes per a l'any 2022. [2022/398]  
S'informa, per a coneixement general, que amb data 29 de novembre de 2021 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari a la Llosa de Ranes, i una vegada transcorreguts els terminis preceptius sense haver-hi rebut al·legacions, i atenent el que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
AIGUA POTABLE   
 Cabal permanent Nucli urbà Disseminats  
 Quota de servei (Q3) m³/hora (fins a) Euros/mes Euros/mes  
 Calibre   
(fins a)   
 15 mm 2,5 7,280 12,316  
 20 mm 4 12,134 20,527  
 25 mm 6,3 16,987 28,739  
 30 mm 10 24,266 41,055  
 40 mm 16 48,532 82,112  
 50 mm 25 72,798 123,164  
 65 mm 40 97,064 164,221  
 80 mm 63 121,331 205,278  
 100 mm 100 169,865 287,389  
 125 mm 160 266,928 451,609  
 Boca d'incendi 6,004   
 Aforament 29,110   
   
Nucli  
 urbà   
  
Disseminats  
 Quota consum Euros/m³ Euros/m³  
 Límits mensuals   
 Bloc I fins a 10 0,240 0,284  
 Bloc II entre 10 i 15 0,477 0,583  
 Bloc III més 15 0,956 1,432  
 Municipal 0,240   
   
Cabal permanent   
Nucli   
urbà   
Disseminats  
 Conservació comptador (Q3) m³/hora (fins a) Euros/mes Euros/mes  
 Calibre (fins a)   
 15 mm 2,5 1,114 1,114  
 20 mm 4 1,855 1,855  
 25 mm 6,3 2,597 2,597  
 30 mm 10 3,709 3,709  
 40 mm 16 7,420 7,420  
 més de 50 mm més 25 11,129 11,129  
 Aforament 0,317   
  
  
  
Sobre les presents tarifes s'aplicarà IVA, d'acord amb el que estableix la Llei 37/1992, de 28 de desembre.  
Cosa que es fa pública per a coneixement general.  
  
València, 18 de gener de 2022.- L'apoderada: Gloria Fayos Miñana.